62023TO1165_INF
Rettens kendelse (Syvende Afdeling) af 25. februar 2025 –ePURE og Pannonia Bio mod Parlamentet og Rådet
(Sag T-1165/23)
»Annullationssøgsmål – energi – forordning (EU) 2023/1805 – bestemmelse, hvorefter biobrændstoffer produceret af fødevare- og foderafgrøder anses for at have de samme emissionsfaktorer som den mindst gunstige produktionsvej for fossile brændstoffer for denne type brændstof – ikke individuelt berørt – afvisning«
1.
Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – kriterier – forordning om anvendelsen af vedvarende og kulstoffattige brændstoffer i søtransport – forordning, der pålægger en grænse for drivhusgasintensiteten af den energi, der bruges om bord på et skib – metode til beregning af drivhusgasintensiteten – biobrændstoffer produceret af fødevare- og foderafgrøder – beregning af drivhusgasintensiteten på grundlag af emissionsfaktorerne i den mindst gunstige produktionsvej for fossile brændstoffer for denne type brændstof – annullationssøgsmål anlagt af en producent og leverandør i Unionen af ethanol fra vedvarende energikilder fremstillet af afgrøder, affald og restprodukter – ikke individuelt berørt – afvisning
[Art. 19 TEU, art. 24, stk. 1, andet afsnit, TEU, art. 29 TEU og art. 40 TEU; artikel 263, stk. 4, TEUF og art. 275, stk. 1 og 2, TEUF; Rådets afgørelse 2014/145/FUSP, som ændret ved afgørelse (FUSP) 2023/1094, art. 2, stk. 1, litra g)]
(jf. præmis 21-26, 31-36, 55, 67 og 68)
2.
Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – kriterier – forordning om anvendelsen af vedvarende og kulstoffattige brændstoffer i søtransport – forordning, der pålægger en grænse for drivhusgasintensiteten af den energi, der bruges om bord på et skib – metode til beregning af drivhusgasintensiteten – biobrændstoffer produceret af fødevare- og foderafgrøder – beregning af drivhusgasintensiteten på grundlag af emissionsfaktorerne i den mindst gunstige produktionsvej for fossile brændstoffer for denne type brændstof – annullationssøgsmål anlagt af en sammenslutning, der overvejende er sammensat af medlemmer, der producerer og leverer ethanol fra vedvarende energikilder i Unionen – ikke individuelt berørt – afvisning
(Art. 263, stk. 6, TEUF; Rettens procesreglement, art. 59; Rådets forordning 2023/1089)
(jf. præmis 21-26 og 56-68)
Konklusion
1)
Sagen afvises.
2)
Det er ufornødent at træffe afgørelse om Europa-Kommissionens og Renewable Fuels Associations interventionsbegæringer.
3)
ePURE, de Europese Producenten Unie van Hernieuwbare Ethanol og Pannonia Bio Zrt. bærer hver deres egne omkostninger og betaler Europa-Parlamentets og Rådet for Den Europæiske Unions omkostninger bortset fra de omkostninger, som disse institutioner har afholdt i forbindelse med interventionsbegæringerne.
4)
Parlamentet, Rådet og de interventionssøgende, som er nævnt i denne konklusions punkt 2, bærer hver deres egne omkostninger i forbindelse med interventionsbegæringerne.